Սիրելի՛ երիտասարդներ,շնորհավորում եմ բոլորիդ Երիտասարդության միջազգային օրվա կապակցությամբ: Դուք եք մեր երկրի շարժիչ ուժը և ապագայի երաշխավորը:Եղե՛ք ստեղծագործող, եղե՛ք նախաձեռնող և ապրե՛ք այն գիտակցմամբ, որ հենց երիտասարդ տարիներին ձեր կողմից ձեռք բերված գիտելիքները, կարողություններն ու հմտություններն են ողջ կյանքում լինելու ձեր հաջողությունների ու ձեռքբերումների հիմնական երաշխավորը: Հպարտությամբ ուզում եմ փաստել, որ մեր երիտասարդներն անմասն չեն մնում համայնքային կյանքին ակտիվ մասնակցությունից: Հավատացած եղեք,որ ձեր ակտիվությունը, նախաձեռնողականությունը և պատրաստակամությունը կարևոր են մեր համայնքի զարգացման համար: Շնորհավորում եմ նաև մեր համայնքի ավագանու երիտասարդներին` ՏԻՄ ոլորտում ունեցած խոստումնալից և համատեղ աշխատանքի համար: